คาดหุ้นไทยสัปดาห์หน้าทรงตัว
กสิกรไทย คาด หุ้นไทยสัปดาห์หน้าดัชนีมีแนวโน้มทรงตัว เผชิญแรงขายทำกำไรก่อนหยุดยาว
22 ธ.ค. 2555

กสิกรไทย คาด หุ้นไทยสัปดาห์หน้าดัชนีมีแนวโน้มทรงตัว เผชิญแรงขายทำกำไรก่อนหยุดยาว
บริษัทหลักทรัพย์กสิกรไทย และบริษัทศูนย์วิจัยกสิกรไทย คาดการณ์แนวโน้มหุ้นไทยสัปดาห์ระหว่างวันที่ 24-28 ธ.ค. 2555 ว่า ดัชนีมีแนวโน้มทรงตัว โดยมีโอกาสที่จะเผชิญแรงขายทำกำไรก่อนวันหยุดยาว รวมทั้งต้องติดตามความชัดเจนของการแก้ไขภาวะ Fiscal Cliff ของภาคการเมืองสหรัฐฯ สำหรับเครื่องชี้เศรษฐกิจสหรัฐฯ ที่สำคัญ ได้แก่ ยอดสั่งซื้อสินค้าคงทน เครื่องชี้ภาคอสังหาริมทรัพย์ และความเชื่อมั่นผู้บริโภค ทั้งนี้ บริษัทหลักทรัพย์กสิกรไทย จำกัด คาดว่า ดัชนีจะมีแนวรับที่ 1,354 และ 1,344 จุด ขณะที่แนวต้านคาดว่าจะอยู่ที่ 1,378 และ 1,388 จุด ตามลำดับ